Neptuna
Neptuna (angļu: Camp Neptune) bija ASV vasaras lauka pētniecības nometne Antarktīdā. Izveidota kā ārkārtas patvērums 1963. gada novembrī Pensakolas kalnu Neptūna grēdā, pēc kuras arī nosaukta. Par vasaras pētniecības nometni izveidota 1965. gada 26. oktobrī. Nometne sastāvēja no četrām Jamesway barakām. Pētījumu programmas iekļāva ģeoloģisko kartēšanu, ģeofiziku, ģeodēziju, paleobotāniku, paleosedimentoloģiju un entomoloģiju.